യാത്ര തുടങ്ങിയത് കഴിഞ്ഞയാഴ്ച ലക്ഷ്യസ്ഥാനത്ത് എത്താതെ യുദ്ധക്കപ്പല് ആലപ്പുഴ: കഴിഞ്ഞയാഴ്ച തണ്ണീര്മുക്കത്തുനിന്ന് ആലപ്പുഴയിലേക്ക് കരമാര്ഗം യാത്രതിരിച്ച യുദ്ധക്കപ്പല് ഇനിയും ലക്ഷ്യസ്ഥാനത്ത് എത്തിയില്ല. ശനിയാഴ്ച കലവൂരില്നിന്ന് ആലപ്പുഴ ബൈപാസിെന്റ ടോള്പ്ലാസവരെ എത്തിച്ചെങ്കിലും ബൈപാസിെന്റ മേല്പാലത്തിലൂടെയുള്ള യാത്രക്ക് ദേശീയപാത അധികൃതരുടെ അനുമതി കിട്ടിയിരുന്നില്ല. ഇതോടെയാണ് യാത്രക്ക് തടസ്സം നേരിട്ടത്. ശനിയാഴ്ച പടക്കപ്പല് യാത്ര പുനരാരംഭിച്ച് ബീച്ചില് സ്ഥാപിക്കുന്നതടക്കം എല്ലാ ഒരുക്കവും പൂര്ത്തിയായതിന് തൊട്ടുപിന്നാലെയാണ് സാേങ്കതിക അനുമതി വേണമെന്ന ആവശ്യം മുന്നോട്ടുവെച്ചത്. രണ്ടുമണിക്കൂറിനുള്ളില് തീരുന്ന പ്രവൃത്തികള് മാത്രമാണ് അവശേഷിക്കുന്നതെന്നാണ് ബന്ധപ്പെട്ടവര് നല്കുന്ന വിവരം. ബൈപാസിലൂടെ പ്രവേശിക്കുന്ന പടക്കപ്പല് ബീച്ചിന് സമീപത്തെ മേല്പാലത്തില്നിന്ന് വലിയ െക്രയിന് ഉപയോഗിച്ച് താഴെയിറക്കാനാണ് തീരുമാനം.എന്നാല്, 60 ടണ് ഭാരമുള്ള പഴയയുദ്ധക്കപ്പല് ഫാസ്റ്റ് അറ്റാക് ക്രാഫ്റ്റ് ഇന്ഫാക് ടി81 96 ചക്രങ്ങളും 12 ആക്സില് സംവിധാനവുമുള്ള പ്രത്യേകവാഹനത്തില് മേല്പാലത്തിലേക്ക് പ്രവേശിക്കുന്നതിന് മുമ്ബ് ബൈപാസില് പൂര്ണമായും ഗതാഗതം നിരോധിക്കും. ആലപ്പുഴ കടല്പാലത്തിന് സമീപത്തായി സജ്ജീകരിച്ച പ്രത്യേക സ്ഥലത്താണ് കപ്പല് താല്ക്കാലികമായി സ്ഥാപിക്കുന്നത്. യുദ്ധസമാനമായ രീതിയില് ആലപ്പുഴയിലേക്ക് എത്തുന്ന പടക്കപ്പലിെന്റ വരവും കാത്ത് നഗരവാസികള് മൂന്നുദിവസമായി കാത്തിരിക്കുകയാണ്. വെള്ളിയാഴ്ച എത്തുമെന്നായിരുന്നു ആദ്യം കരുതിയത്. സുരക്ഷകണക്കിലെടുത്ത് കലക്ടര് എ. അലക്സാണ്ടര് അനുമതി നിഷേധിച്ചതോടെ തടസ്സം നേരിട്ടു. ശനിയാഴ്ച കലക്ടറുടെ അനുമതിയോടെ കലവൂരില്നിന്ന് യാത്ര പുനരാരംഭിച്ചപ്പോഴാണ് പുതിയ പ്രശ്നം. കപ്പല് ഉള്പ്പെടെ വാഹനങ്ങള് പാലത്തില് കയറുന്നതിനൊപ്പം ഉയരത്തില്നിന്ന് ക്രെയിനില് ഇറക്കുേമ്ബാള് ഉണ്ടാകാവുന്ന സാങ്കേതിക പ്രശ്നങ്ങള് ചൂണ്ടിക്കാട്ടിയാണ് അനുമതി നിഷേധിച്ചത്. വിശദമായി പഠിച്ചശേഷം ദേശീയപാത അധികൃതര് തിങ്കളാഴ്ച അനുമതി നല്കുമെന്നാണ് അറിയുന്നത്.അതിനിടെ, യാത്ര പാതിവഴിയിലെത്തിയതോടെ ബൈപാസ് വഴിയല്ലാതെ കൊണ്ടുപോകാനുള്ള നീക്കവും നടത്തിയിരുന്നു. ശവക്കോട്ടപ്പാലം വഴി ബീച്ചിലേക്ക് എത്തിക്കുന്നതിന് പടിഞ്ഞാറ് ഭാഗത്ത് തിരിയുന്നതിനുള്ള പ്രയാസവും റെയില്വേ ട്രാക്കിലെ കമ്ബികള് അഴിച്ചുമാറ്റുന്നതും പ്രധാനതടസ്സമായതോെട ആ നീക്കവും ഉപേക്ഷിച്ചു. ഇതിനിടെ, റോഡരികില് നിര്ത്തിയിട്ട നാവികസേനയുടെ പഴയ യുദ്ധക്കപ്പല് കാണാനും സെല്ഫിയെടുക്കാനും ദൂരെസ്ഥലങ്ങളില്നിന്നുപോലും നിരവധി കുടുംബങ്ങളാണ് എത്തുന്നത്. തിങ്കളാഴ്ച ബീച്ച് കൂടി തുറക്കുന്നതോടെ കപ്പല് കാണാന് വന്തിരക്കുണ്ടാകുമെന്നും കണക്കുകൂട്ടുന്നു.